Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO R. SAV., JUODUPĖS SEN., ILGĖS EŽERE ESANČIOS SALOS, PRIPAŽINIMO BŪTINA VISUOMENĖS POREIKIAMS, JOS ĮTRAUKIMO Į NEPRIVATIZUOTINŲ ŽEMĖS SKLYPŲ SĄRAŠĄ“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Poreikis sutvarkyti rekreacinę zoną, esančią Ilgės ežero saloje, ir palikti ją visuomenės poreikiams. Atsižvelgiant į tai, yra teikiamas savivaldybės tarybos sprendimo projektas salos, esančios Rokiškio r. sav., Juodupės sen., Ilgės ežere, pripažinimo būtina visuomenės poreikiams ir jos įtraukimo į neprivatizuotinų žemės sklypų sąrašą.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 4 dalis.

**Sprendimo projekto esmė.**

Įtraukus Ilgės ežero saląį neprivatizuotinų žemės sklypų sąrašą ir pripažinus būtina visuomenės poreikiams ir sudarius bendradarbiavimo sutartį su VšĮ „Ilzenbergo dvaras ir ūkis“ atsirastų galimybė sutvarkyti rekreacinę zoną, esančią saloje, ir pritaikyti ją žmonių poilsiui, turizmui.

**Laukiami rezultatai.**

Sklypą pripažinus reikalingu ir būtinu visuomenės poreikiams, įtraukus jį į neprivatizuojamų žemės sklypų sąrašą, VšĮ „Ilzenbergo dvaras ir ūkis“ galėtų įgyvendinti projektus dėl viešosios erdvės sutvarkymo, pritaikyti ją turizmui bei vykdyti kitas kultūrines veiklas.

**Finansavimo šaltiniai ir lėšų poreikis**.

Pripažinus žemės sklypą būtinu visuomenės poreikiams, sklypas būtų formuojamas rengiant žemės sklypų formavimo ir pertvarkymo projektą arba atitinkamos kadastro vietovės žemės reformos žemėtvarkos projektų papildymą, arba žemės sklypų planą, kuris prilyginamas žemės reformos žemėtvarkos projektams. Kitu etapu būtų atliekami suformuoto žemės sklypo kadastriniai matavimai, sklypas registruojamas VĮ Registrų centre. Visi šie darbai iš savivaldybės biudžeto pareikalaus lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu nevertintinas.

Juodupės seniūnijos seniūnas Valdas Adomonis